Gavman blong People’s Republic of China bambae hemi mekem handing ova blong niufala bilding blong Ofis blong Praem Minista long 1st Septemba.
Niufala Ofis blong Praem Minista ia hemi wan long olgeta projek we Gavman blong China nao hemi fandem. Yia ia hemi makem wan impoten step bageken long releisensip blong tufala kantri ia Vanuatu mo China wetem opening blong Chinese Embasi long Port Vila, niufala wof long Luganville, niufala Ofis blong Praem Minista mo Korman Stedium. Bambae Gavman blong China hemi bilidim tu wan niu bilding blong foren afea. Gavman blong China hemi fandem tu olgeta niufala bilding blong Malapoa College we oli stap bildim naoia.
tpi_Latn tpi_Latn